CELEX: 62020TN0218
Language: et
Date: 2020-04-14 00:00:00
Title: Kohtuasi T-218/20: 14. aprillil 2020 esitatud hagi – Alkattan versus nõukogu

15.6.2020   
            
            
               ET
            
            
               Euroopa Liidu Teataja
            
            
               C 201/49
            
         
      14. aprillil 2020 esitatud hagi – Alkattan versus nõukogu
      (Kohtuasi T-218/20)
      (2020/C 201/63)
      Kohtumenetluse keel: prantsuse
      
         Pooled
      
      
         Hageja: Waseem Alkattan (Damaskus, Süüria) (esindaja: advokaat G. Karouni)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada järgmised aktid hagejat puudutavas osas:
                  
                              —
                           
                           
                              nõukogu 17. veebruari 2020. aasta rakendusotsus (ÜVJP) 2020/212, millega rakendatakse otsust 2013/255/ÜVJP, mis käsitleb Süüria vastu suunatud piiravaid meetmeid;
                           
                        
                              —
                           
                           
                              nõukogu 17. veebruari 2020. aasta rakendusmäärus (EL) 2020/211, millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias;
                           
                        
            
                  —
               
               
                  mõista nõukogult välja 500 000,00 (viissada tuhat) eurot kogu tekitatud kahju eest koos intressiga;
               
            
                  —
               
               
                  mõista kohtukulud välja nõukogult.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et rikutud on kitseõiguseid ja õigust õiglasele kohtumenetlusele, tuginedes Euroopa Liidu põhiõiguste harta artiklile 47, inimõiguste ja põhivabaduste kaitse konventsiooni artiklitele 6 ja 13 ning Euroopa Kohtu praktikale. Hageja leiab, et teda oleks pidanud ära kuulama enne, kui Euroopa Liidu Nõukogu võttis tema suhtes vastu piiravad meetmed, ja et selle tagajärjel ei austatud tema kaitseõiguseid.
               
            
                  2.
               
               
                  Teine väide, et rikutud on põhjendamiskohustust (ELTL artikli 296 teine lõik). Hageja heidab nõukogule ette ebaselgete ja üldiste põhjenduste esitamist, milles ei ole spetsiifiliselt ja konkreetselt mainitud põhjuseid, miks ta järeldas oma kaalutlusõiguse teostamisel, et hageja suhtes tuleks kohaldada asjaomaseid piiravaid meetmeid. Kuna ühtegi konkreetset ja objektiivset asjaolu, mida hagejale ette heita ja mis võiks asjaomaseid meetmeid õigustada, esitatud ei ole, ei anna nõukogu põhjendused hagejale mingit piisavat teavet ja need on tegelikult vähemalt ebaselged, üldised ja ebatäpsed.
               
            
                  3.
               
               
                  Kolmas väide, et tehtud on ilmne hindamisviga. Hageja heidab nõukogule ette, et viimane põhjendas piiravat meedet asjaoludega, mille ilmselgelt puudub faktiline alus, kuna tema hinnangul ei ole esitatud faktidel mingit veenvat alust.
               
            
                  4.
               
               
                  Neljas väide, mis puudutab kahju hüvitamise nõuet ja mis tugineb hageja süüdistamisele teatud rasketes asjaoludes, mis seavad nii tema isiklukult kui ka tema perekonna ohtu, mis ilmestabki kantud kahju olulisust ja õigustab tema kahju hüvitamise nõuet. Lisaks väidab hageja, et tema majandustegevust on tõsiselt ja kestvalt kahjustatud.